Մենք այն ենք, ով կանք

Մենք այն ենք, ով կանք (անգլ.՝ We Are Who We Are), սահմանափակ հեռուստասերիալ, որի ռեժիսորը և համահեղինակը Լուկա Գուադանյինոն է։ Այն արտադրվել է HBO-ի և Sky Atlantic-ի համար։ Դեռահասային սերիալի սյուժեն, որի գործողությունը տեղի է ունենում Իտալիայում գտնվող ռազմաբազայում, պատմում է երկու ամերիկացի 14-ամյա դեռահասների՝ Ֆրեյզեր Ուիլսոնի և Քեյթլին Հարփերի մասին։ Գլխավոր դերերում հանդես են գալիս Քլոե Սևինին, Ջեք Դիլան Գրեյզերն, Ալիսե Բրագան, Ջորդան Քրիսթին Սիմոնը, Սփենս Մուր II-ը և Սքոթ Մեսքադին։ 
Սերիալի պրեմիերան տեղի է ունեցել 2020 թվականի սեպտեմբերի 14-ին ԱՄՆ-ում HBO հարթակով և Իտալիայում՝ Sky Atlantic ալիքով։


== Սյուժե ==
«Մենք այն ենք, ով կանք» հեռուստասերիալը կենտրոնանում է երկու ամերիկացի երեխաների վրա, որոնք ապրում են Իտալիայի Կիոջա կոմունայում գտնվող հորինված ամերիկյան ռազմաբազայում։ Այն բացահայտում է ընկերության, առաջին սիրո, ինքնության թեմաները և հանդիսատեսին ներգրավում է դեռահասների տարիքի ամբողջ անկանոն հուզմունքի և ցավի մեջ, պատմություն, որը կարող է տեղի ունենալ աշխարհի ցանկացած վայրում, բայց այս դեպքում տեղի է ունենում Իտալիայում` Ամերիկայի այս փոքրիկ կտորում։


== Դերասանական կազմ և կերպարներ ==


=== Գլխավոր դերերում ===
Քլոե Սևինի՝ Սառա Ուիլսոն, ԱՄՆ բանակի գնդապետ և Ֆրեյզերի մայր
Ջեք Դիլան Գրեյզեր՝ Ֆրեյզեր Ուիլսոն, 14-ամյա դեռահաս, որը Նյու Յորքից տեղափոխվում է Վենետոյի ռազմաբազա՝ իր մայրերի հետ միասին
Ալիսե Բրագա՝ Մեգի Թեյշեյրա, ԱՄՆ բանակի մայոր, Ֆրեյզերի մայր և Սառայի կին
Ջորդան Քրիսթին Սիմոն՝ Քեյթլին Փոյթրես, արտաքուստ համարձակ և ինքնավստահ աղջիկ, որը պայքարում է իր գենդերային ինքնության դեմ
Սփենս Մուր II՝ Դենի Փոյթրես, Քեյթլինի ավագ եղբայր
Սքոթ Մեսքադի՝ Ռիչարդ Փոյթրես, ԱՄՆ բանակի փոխգնդապետ, Քեյթլինի և Դենիի հայր, Ջենիի ամուսին
Ֆեյթ Ալաբի՝ Ջենի Փոյթրես, Քեյթլինի և Դենիի մայր
Ֆրանչեսկա Սքորսեզե՝ Բրիթնի Օրթոն, անկեղծ, սրամիտ, սեռական առումով ազատ աղջիկ
Բեն Թեյլոր՝ Սեմ Փրաթչեթ, Քեյթլինի ընկեր և Քրեյգի կրտսեր եղբայր
Քորի Նայթ՝ Քրեյգ Փրաթչեթ, երիտասարդ զինվոր, Սեմի ավագ եղբայր
Թոմ Մերսյե՝ Ջոնաթան Քրիթչևսկի, մայոր, որը սերտորեն համագործակցում է Սառայի հետ


=== Երկրորդական դերերում ===
Բեաթրիս Բարիչելա՝ Վալենտինա
Սեբաստիանո Փիգացի՝ Էնրիկո
Վիտորիա Բոթին՝ Սոլե
Նիկոլ Քելփան՝ Ջիլիա
Մարիա Թերեզա Քերանթոլա՝ Թերեզա


=== Հյուրեր ===
Հանս Բուշ՝ գնդապետ ՄաքՕնթի, բազայի հեռացող հրամանատար, որին փոխարինում է Սառան
Ջիմ Սուիթման՝ գնդապետ Մարթի
Թոմեքա Քեմփբել Թուրլի՝ Մել
Գայա Սքիրալի՝ Մոնիկա
Լիզա Լազարո՝ Լորեդանա
Բրիքսհիլդա Շքալսի՝ Մարտա


== Սերիաներ ==


== Արտադրություն ==


=== Զարգացում ===
2019 թվականի փետրվարին հայտարարվել է, որ Լուկա Գուադանյինոն բանակցությունների մեջ է HBO-ի հետ՝ ութ սերիայից բաղկացած «Մենք այն ենք, ով կանք» (անգլ.՝ We Are Who We Are) անվամբ հեռուստաշոուն նկարահանելու համար։ Գուադանյինոն նկարահանելու է սերիալը և գրելու է դրա սցենարը Պաոլո Ջիորդանոյի և Ֆրանչեսկա Մանիերիի հետ։ Հայտարարվել է նաև, որ Լորենցո Միելին և Ռիքարդո Ներին լինելու են նախագծի գործադիր պրոդյուսերները։
Առաջին գնահատականները նկարագրել են գլխավոր կերպարներին՝ Ֆրեյզեր Ուիլսոնին և Քեյթլին Հարփերին, որպես համապատասխանաբար «ծնունդով Նյու Յորքից հեռացված դեռահաս» և «կերպար, որը դժվար է նկարագրել՝ գեղեցիկ, երբեմն դժգոհ, բանաստեղծական»։


=== Քասթինգ ===
2019 թվականի հուլիսի 17-ին HBO-ն հայտարարել է հեռուստաշոուի դերասանական կազմը, որն ընդգրկել է Քլոե Սևինիին, Սքոթ Մեսքադիին, Ալիսե Բրագային, Ջեք Դիլան Գրեյզերին, Սփենս Մուր II-ին, ինչպես նաև նորեկներ Ջորդան Քրիսթին Սիմոնին, Ֆեյթ Ալաբիին, Քորի Նայթին, Թոմ Մերսյեին, Ֆրանչեսկա Սքորսեզեին, Բեն Թեյլորին և Սեբաստիանո Փիգացիին։


=== Նկարահանումներ ===
Հեռուստասերիալի նկարահանման շրջանը պետք է սկսվեր Իտալիայում 2019 թվականի մայիսի վերջին, իսկ արտադրությունը՝ հոկտեմբերի ընթացքում, սակայն արտադրությունը սկսվել է հուլիսի վերջին։


== Թողարկում ==
Սերիալի պրեմիերան տեղի է ունեցել Սան Սեբաստիանի միջազգային կինոփառատոնում 2020 թվականի սեպտեմբերի 20-ին։
Հեռուստատեսային պրեմիերան ԱՄՆ-ում տեղի է ունեցել 2020 թվականի սեպտեմբերի 14-ին HBO հարթակով, իսկ Իտալիայում՝ 2020 թվականի հոկտեմբերի 9-ին Sky Atlantic ալիքով։ Մեծ Բրիտանիայում սահմանափակ հեռուստասերիալը եթեր է հեռարձակվելու BBC Three ալիքով։


== Քննադատություն ==


=== Քննադատների արձագանք ===
Rotten Tomatoes արձագանքների ագրեգատորը հայտնել է 86% դրական վարկանիշի մասին, որը հիմնված է 29 արձագանքների վրա՝ 7,17/10 միջին վարկանիշով։ Կայքի քննադատների կոնսենսուսն ասում է. «Մենք այն ենք, ով կանք» սերիալը լեռներ չի շարժում, բայց կենտրոնանալով մանր դետալների վրա և թույլ տալով իր կենտրոնական դեռահասներին պարզապես լինել, Լուկա Գվադանյինոն պոեզիա է ստեղծում փոքր էկրանին»։ Metacritic ագրեգատորը 100-ից 77 միջին գնահատականն է շնորհել սերիալին։
Դարեն Ֆրանիչը Entertainment Weekly-ից սերիալի B+ գնահատական է նշանակել՝ ասելով․ «Չնայած որոշ հարթ կերպարների, Գուադանյինոն վառ լուսավորում է իր աճող աստղերի դերասանական կազմը, հատկապես Քորի Նայթին»։ Rolling Stone ամսագրի համար գրելով՝ Ալան Սեփինուոլը 4/5 գնահատականն է շնորհել սերիալին։ Մեթ Ռոուշը TV Guide-ից ասել է, որ սերիալը ցանկանում է «Էյֆորիայի» պես «ցնցող» լինել, սակայն «բայց շուտով դառնում է միապաղաղ»։


== Ծանոթագրություններ ==


== Արտաքին հղումներ ==
Մենք այն ենք, ով կանք(անգլ.) ֆիլմը Internet Movie Database կայքում